Lav et referat af nedenstående tekst:

Tekst:
Østjyllands Politi efterlyste juleaftensdag tre personer i forbindelse med skuddrabet ved Randers Regnskov fredag. De tre personer er nu anholdt i nærheden af Neumünster i Tyskland. De blev alle tre anholdt klokken 16.45 søndag, oplyser politiet i en pressemeddelelse. Politiet oplyser, at anholdelsen og efterforskningen er sket i tæt samarbejde med Særlig Efterforskning Vest samt tysk og hollandsk politi. Alle tre vil blive begæret udleveret til Danmark. De tre anholdte er alle kendt af politiet i forvejen. Politiet mener, at der er tale om et internt opgør i det kriminelle miljø. Man mener dog ikke, at drabet har sammenhæng med en bandekonflikt. Den døde mand, der var fra Randers, blev fundet klokken 23.29 fredag på Tørvebryggen 1 foran Randers Regnskov af en forbipasserende. Da politi og ambulance kort efter nåede frem, blev det konstateret, at manden var blevet dræbt. Aktioner på fire adresser i Aalborg Svært bevæbnede politifolk i kampuniformer gennemførte lørdag aktioner på fire adresser i Aalborg. Det skete i jagten på en eller flere personer, der var eftersøgt i forbindelse med et skuddrab i Randers. Vagtchefen fra Nordjyllands Politi fortæller, at én person blev anholdt oven på aktionerne. Vedkommende blev dog løsladt kort efter uden sigtelse.

Referat:
Den døde mand blev fundet fredag foran Randers Regnskov. Svært bevæbnede politifolk i kampuniformer gennemførte lørdag aktioner på fire adresser i Aalborg.